John Thune

John Randolph Thune (født 1961) er en amerikansk republikansk politiker. Han har representert delstaten Sør-Dakota i Senatet siden 2005, etter seks år i Representantenes hus. Den 3. januar 2025 overtok han som leder av republikanernes partigruppe i Senatet. Thune har røtter i Norge.

 Liv og virke 
Bakgrunn
John Thune er sønn av Yvonne Patricia (født Bodine) og Harold Richard Thune. Harold Thune var jagerpilot i Stillehavsdelen av andre verdenskrig og fløy Grumman F6F Hellcat-fly; han mottok Distinguished Flying Cross etter å ha skutt ned fire av fiendens fly. Harold Thune fløy fra hangarskipet  «Intrepid». 

John Thunes farfar, Nicholas Thune (født Niklas Nilsen Gjelsvik) og dennes bror Matthew (Mathias) utvandret til Amerika i 1906 og åpnet jernvarehandler, Thune Hardware, i Mitchell og Murdo i Sør-Dakota. De kom fra gården Tunet i Gjelsvika i daværende Vevring herred i Sunnfjord. En eldre bror, Eystein Gjelsvik, ble agronom og leder for selskapet Ny Jords bureisingsarbeid i Norge.

Thunes morfar var fra Ontario i Canada, og hans mor var født i Saskatchewan.

John Thune vokste opp på småstedet Murdo i det tynt befolkede Jones County, der foreldrene drev en speseriforretning. Senere arbeidet de som henholdsvis  lærer og bibliotekar. Thune har fire søsken.Se Pat Thune (May 13, 1921 – March 7, 2012). I: Isburg Funeral Chapels, Mars 2012 (Nekrolog over moren); Kevin Woster: Thune Helps Parents, Murdo Church Celebrate Anniversaries. I: Rapid City Journal, 28. juni 2008; John Thune Ancestry. I: Rootsweb, lest 5. november 2015).  

Etter High School-eksamen i 1979 studerte han ved det kristne Biola University, og i 1983 fikk han Bachelor of Arts i økonomi. I 1984 tok han ved University of South Dakota en Master of Business Administration. Han utmerket seg innen sport og tidsskriftet Runner’s World kalte ham i 2012 den raskeste løperen i hele Kongressen.Matt McCue: Runners’ Stories: 2012 Election Year Special. I: Runner’s World, 15. oktober 2012. Thune ble i 1984 gift med Kimberley Weems; de bor i Sioux Falls og har to døtre.

Karriere
Etter utdannelsen gikk han inn i politikken. Etter blant annet å ha vært delstatens jernbanedirektør, ble Thune innvalgt i Representantenes hus i 1996. Han ble gjenvalgt i 1998 og 2000. I 2002 utfordret han Tim Johnson om en plass i Senatet, men tapte med 524 stemmer. I 2004 slo han sittende senator Tom Daschle med 51 % av stemmene, en margin på 4 508 stemmer. I 2010 ble han gjenvalgt uten motstand.

Han er populær i partiet, og det ble antatt at han ville stille i presidentvalget i 2012, men han gjorde det klart at han heller ville satse på senatet. Thune ble kritisert for å stemme for finanskrisepakken i 2008, en lov som særlig ble kritisert av Tea Party-bevegelsen.Brian Beutler (22. februar 2011): Thune Will Not Run For President . Talking Points Memo.

I 2016 ble Thune valgt inn for en tredje periode.

Den 13. november 2024 ble han valgt til leder av republikanernes gruppe i Senatet med virkning fra 3. januar 2025.

 Referanser 

 Eksterne lenker 



  John Thunes kampanjeside

  1996 CNN-biografi

Kategori:Senatorer fra Sør-Dakota
Kategori:Kongressrepresentanter fra Sør-Dakota
Kategori:Personer fra USA av norsk opphav
Kategori:Personer fra Jones County i Sør-Dakota